钦定古今图书集成/明伦汇编/氏族典/第427卷 > 《廖用贤尚友录》 > 赵温
## 钦定古今图书集成/明伦汇编/氏族典/第427卷 > 《廖用贤尚友录》 > 赵温

按《后汉书赵典传》：“典兄子温，字子柔。初为京兆郡丞，
弃官去，遭岁大饥，散家粮以赈穷饿。献帝西迁，为侍
中，同舆辇至长安，封江南亭侯，代杨彪为司空，免。顷
之，复为司徒，录尚书事，从车驾都许。建安十三年，以
辟司空曹操子丕为掾，操怒，免官。是岁卒。”